section_heading: O projektu
paragraph_text: Model European Union je simulacija donošenja političkih odluka na europskoj razini. MEU je koncipiran kao specifična radionica unutar koje se studentima pruža iskustvo „iz prve ruke“ o načinu funkcioniranja institucija Europske unije i time omogućuje bolje razumijevanje zakonodavstva Europske unije. Oponašajući rad europskih institucija, simulacija je vođena s ciljem poticanja interesa među studentima za aktivnim traženjem odgovora na pitanja o implikacijama članstva u EU za državu članicu umjesto ograničavanja na pasivne primatelje poluinformacija i predrasuda. Također, studentima se kroz interaktivni način učenja omogućava razvijanje komunikacijskih odnosno pregovaračkih vještina, unaprijeđenje javnog govorništva i diplomatskog ponašanja. Tijekom simulacije sudionici raspravljaju o konkretnom prijedlogu propisa čiji je nacrt izradila Europska komisija te kao članovi Europskog parlamenta ili članovi Vijeća Europske unije predlažu izmjene danog prijedloga i glasaju za ili protiv njegove konačne verzije.